|  |
| --- |
| **AKT ZAMJENIKA OPĆINSKE NAČELNICE KOJI OBNAŠA DUŽNOST****OPĆINSKOG NAČELNIKA:** |
|  |
| 1. Odluka o usvajanju i provođenju Programa mjera i Provedbenog plana obvezne preventivne dezinfekcije, dezinsekcije i deratizacije za područje Općine Gračac u 2021. godini 1
 |
| **AKTI OPĆINSKOG VIJEĆA:**  |
| 1. Godišnji provedbeni plan unapređenja zaštite od požara na području Općine Gračac za 2021. godinu 3
 |
| 1. Plan operativne provedbe Programa aktivnosti u provedbi posebnih mjera zaštite od požara od interesa za Općinu Gračac u 2021. godini 7
 |
| 1. Odluka o preventivnoj i obveznoj preventivnoj dezinfekciji,

dezinsekciji i deratizaciji na području Općine Gračac za periodod 2021.- 2025. godine 13 |
| 1. Odluka o pokretanju postupka izbora članova Savjeta mladih Općine

Gračac 20 |
| 1. Odluka o naknadama vijećnicima Općinskog vijeća 21
 |
| 1. Odluku o davanju prethodne suglasnosti na Statut Dječjeg vrtića Baltazar 23
 |
| 1. Odluka o davanju suglasnosti na cijene grobnih naknada 24
 |
| 1. Odluka o davanju suglasnosti na Opće uvjete isporuke komunalne usluge ukopa pokojnika 25
 |
| 1. Opći uvjeti isporuke komunalne usluge ukopa pokojnika unutar groblja na području Općine Gračac 26
 |
|  |

**OPĆINA GRAČAC**

**OPĆINSKI NAČELNIK**

**KLASA: 501-01/21-01/1**

**URBROJ: 2198/31-01-21-8**

**Gračac, 28. siječnja 2021.**

Na temelju članka 5. stavka 3. Zakona o zaštiti pučanstva od zaraznih bolesti („Narodne Novine“ broj 79/07, 113/08, 43/09, i 22/14-RUSRH, 130/17, 114/18, 47/20, 134/20) i članka 47. Statuta Općine Gračac(Službeni glasnik Zadarske županije“ broj 11/13, „Službeni glasnik Općine Gračac“ 1/18, 1/20), zamjenik općinske načelnice koji obnaša dužnost općinskog načelnika dana 28. siječnja 2021. godine donosi

**ODLUKU**

**o usvajanju i provođenju**

**Programa mjera i Provedbenog plana**

**obvezne preventivne dezinfekcije, dezinsekcije i deratizacije**

**za područje Općine Gračac u 2021. godini**

Članak 1.

Usvaja se Program mjera pod brojem 04-3005/20 i Provedbeni plan obvezne preventivne dezinfekcije, dezinsekcije i deratizacije za područje Općine Gračac u 2021. godini izrađen od Zavoda za javno zdravstvo Zadar pod brojem 04-3001-/20 od 18. 12.2020. godine

Članak 2.

Općina Gračac će u 2021. godini provoditi mjere suzbijanja štetnika kao mogućih prijenosnika zaraznih bolesti na području Općine Gračac i osigurati provođenje mjera dezinfekcije, dezinsekcije i deratizacije, kao mjera zaštite pučanstva od zaraznih bolesti te osigurati sredstva u proračunu za 2021. godinu za provedbu mjera kao i stručni nadzor nad provođenjem tih mjera.

Članak 3.

Program mjera zaštite pučanstva od zaraznih bolesti provodi se temeljem Provedbenog plana provođenja obvezne dezinfekcije, dezinsekcije i deratizacije za područje Općine Gračac u 2021. godini.

Program mjera i Provedbeni plan sastavni su dio ove Odluke.

Članak 4.

Ova Odluka stupa na snagu danom donošenja, a objavit će se u „Službenom glasniku Općine Gračac“.

**ZAMJENIK OPĆINSKE NAČELNICE**

**KOJI OBNAŠA DUŽNOST OPĆINSKOG NAČELNIKA:**

**Robert Juko, ing.**

**OPĆINSKO VIJEĆE**

**KLASA: 214-01/21-01/3**

**URBROJ: 2198/31-02-21-1**

**Gračac, 25. veljače 2021. godine**

Na temelju članka 13. stavka 4. Zakona o zaštiti od požara („Narodne novine“ broj 92/10.), Procjene ugroženosti od požara i tehnoloških eksplozija za područje Općine Gračac (Službeni glasnik Općine Gračac 2/17) i članka 32. Statuta Općine Gračac („Službeni glasnik Zadarske županije“ 11/13 i „Službeni glasnik Općine Gračac“ 1/18 i 1/20), Općinsko vijeće Općine Gračac na 27. sjednici, održanoj 25. veljače 2021. godine, donijelo je

**GODIŠNJI PROVEDBENI PLAN UNAPREĐENJA ZAŠTITE OD POŽARA**

**NA PODRUČJU OPĆINE GRAČAC ZA 2021. GODINU**

**I.**

 U cilju unapređenja zaštite od požara na području Općine Gračac Općinsko vijeće Općine Gračac donosi Godišnji provedbeni plan unaprjeđenja zaštite od požara na području Općine Gračac za 2021. godinu (u daljnjem tekstu: Provedbeni plan).

**II.**

 U cilju unapređenja zaštite od požara na području Općine Gračac potrebno je u 2021. godini provesti sljedeće organizacijske, tehničke i urbanističke mjere.

1. **ORGANIZACIJSKE MJERE**
	1. **Vatrogasne postrojbe**
		1. Sukladno izračunu o potrebnom broju vatrogasaca iz Procjena ugroženosti od požara i tehnoloških eksplozija za Općinu Gračac, Vatrogasna zajednica Općine Gračac obvezna je osigurati potreban broj operativnih vatrogasaca. Za obavljanje aktivne vatrogasne djelatnosti 22 operativna vatrogasca koji moraju imati tjelesnu i duševnu sposobnost propisanu člankom 21. i 22. Zakona o vatrogastvu.

**Izvršitelj zadatka: VZO Gračac,**

**Sudjelovatelj: DVD Gračac, DVD Srb**

* + 1. Tijekom razdoblja povećane opasnosti od izbijanja požara na otvorenom prostoru (ljetni period) potrebno je osigurati stalno vatrogasno dežurstvo i povremene ophodnje.

**Izvršitelj zadatka: DVD Gračac, DVD Srb**

**Sudjelovatelj: VZO Gračac**

* + 1. Izvršiti stručni nadzor nad stanjem opremljenosti i osposobljenosti operativnih vatrogasaca, dobrovoljnih vatrogasnih društava i Vatrogasne zajednica Općine Gračac.

**Izvršitelj zadatka: Općinski načelnik i Predsjednik VZO Gračac**

* 1. **Normativni ustroj zaštite od požara**
		1. Općina Gračac je dužan razmotriti i revidirati važeći Plan zaštite od požara, isti ažurirati te uskladiti s novonastalim uvjetima temeljem Izvješća o stanju zaštite od požara Vatrogasne zajednice Općine Gračac na području djelovanja.

**Izvršitelj zadatka: Općina Gračac**

**Sudjelovatelj: Vatrogasna zajednica Općine Gračac**

* + 1. Općina Gračac će organizirati sjednicu Stožera zaštite i spašavanja tematski vezanu uz pripremu protupožarne sezone u 2021. godini. U tu svrhu, na sjednici Stožera potrebno je:
* usvojiti Plan rada Stožera civilne zaštite za ovogodišnju požarnu sezonu,
* razmotriti Financijski plan osiguranih sredstava u Proračunu Općine Gračac za provođenje zadaća tijekom ovogodišnje požarne sezone
* usvojiti Plan aktivnog uključenja svih subjekata zaštite od požara na svom

području.

**Izvršitelj zadatka: Općina Gračac**

**Sudjelovatelj: Vatrogasna zajednica Općine Gračac**

1. **TEHNIČKE MJERE**
	1. **Vatrogasna oprema i tehnika**

* + 1. Opremiti operativne vatrogasce osobnom zaštitnom opremom sukladno važećim propisima i financijskoj mogućnosti.

**Izvršitelj zadatka: Vatrogasna zajednica Općine Gračac**

**Sudjelovatelj: Općina Gračac**

* 1. **Sustavi nadzora i tehničkih rješenja za učinkovitost vatrogasne**
		1. Ugradnja uređaja za automatsko otkrivanje požara u postojećim objektima u kojima boravi veći broj osoba (naročito objekti u vlasništvu Općine Gračac), kao i objektima koji predstavljaju potencijalnu opasnost za nastanak i širenje požara, te prosljeđivanje signala direktno vatrogasnom operativnom centru Vatrogasne postrojbe Općine Gračac, sukladno financijskoj mogućnosti.

**Izvršitelj zadatka: Vatrogasna zajednica Općine Gračac**

**Sudjelovatelj: Općina Gračac**

1. **URBANISTIČKE MJERE**

3.1. U postupku izrade i donošenja prostorno planske dokumentacije (prvenstveno provedbene), ovisno o razini prostornih planova, obvezno je utvrditi mjere zaštite od požara sukladno važećim propisima.

**Izvršitelj zadatka: Općina Gračac**

* 1. U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.

**Izvršitelj zadatka: Općina Gračac**

**Sudjelovatelj: Vatrogasna zajednica Općine Gračac**

* 1. Za gašenja požara potrebno je osigurati minimalno potrebne količine vode za gašenje požara i tlak u hidrantskoj mreži, sukladno važećim propisima. Hidranti koji se koriste za gašenja požara i punjenje cisterne moraju se redovno održavati te biti ispravni za upotrebu.

**Izvršitelj zadatka: Gračac Vodovod i odvodnja d.o.o.**

**Sudjelovatelj: Vatrogasna zajednica Općine Gračac**

* 1. Izvršiti obuku operativnih vatrogasaca o načinu uporabe hidrantske mreže za potrebe gašenje požara i sam način rukovanja sa hidrantima.

**Izvršitelj zadatka: VZO Gračac, DVD Gračac, DVD Srb**

**Sudjelovatelj: Vodovod Gračac**

* 1. Odrediti i ostale izvore vode za gašenje požara, te urediti prilaze za vatrogasna vozila i pristupe do površine voda koje svojom izdašnošću udovoljavaju potrebama kod gašenja požara, a u svrhu crpljenja vode za potrebe gašenja požara.

**Izvršitelj zadatka: VZO Gračac, DVD Gračac, DVD Srb**

**Sudjelovatelj: Općina Gračac**

1. **ORGANIZACIJSKE I ADMINISTRATIVNE MJERE ZAŠTITE OD POŽARA NA OTVORENOM**

 **PROSTORU**

4.1.Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara.

**Izvršitelj zadatka: Općina Gračac**

* 1. Koristeći sve oblike javnog priopćavanja (radio, televizija, tisak, plakati, letci i slično), sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

**Izvršitelj zadatka: Općina Gračac i VZO Gračac**

* 1. Nužno je kontrolirati propisane mjere za uređivanje i održavanje rudina, živica i međa, poljskih putova i kanala sukladno važećim propisima.

**Izvršitelj zadatka: Općina Gračac, komunalni redar**

* 1. Obvezno je osigurati redovito održavanje (čišćenje) vodotokova i građevina za melioracijsku odvodnju od biljnog i komunalnog otpada.

**Izvršitelj zadatka: Općina Gračac i Hrvatske vode**

* 1. Obvezan je nadzor nad županijskim, lokalnim i nerazvrstanim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle izazvati požar ili omogućiti odnosno olakšati njegovo širenje.

**Izvršitelj zadatka: Županijska uprava za ceste i Općina Gračac**

**III.**

 Jedinstveni upravni odjel Općine Gračac upoznat će sa sadržajem ovoga Provedbenog plana sve pravne subjekte koji su istim predviđeni kao izvršitelji pojedinih zadataka.

**IV.**

 Sredstva za provedbu obveza Općine Gračac koje proizlaze iz ovoga Provedbenog plana, osigurat će se do visine utvrđene Proračunom Općine Gračac za 2021. godinu.

**V.**

 Općinsko vijeće Općine Gračac jednom godišnje razmatra izvješće o stanju provedbe Provedbenog plana unaprjeđenja zaštite od požara za Općinu Gračac.

Izvješće o provedbi plana unapređenja zaštite od požara i aktivnostima na području Općine Gračac Vatrogasna zajednica Općine Gračac dostavit će do 31.12.2021.

**VI.**

 Ovaj Godišnji provedbeni plan unaprjeđenja zaštite od požara stupa na snagu osmog dana od dana objave u „Službenom glasniku Općine Gračac“.

 **Predsjednik:**

 **Tadija Šišić, dipl. iur.**

**OPĆINSKO VIJEĆE**

**KLASA: 214-01/21-01/4**

**URBROJ: 2198/31-02-21-1**

**Gračac, 25. veljače 2021. godine**

Na temelju članka 13. Zakona o zaštiti od požara („Narodne Novine“ broj 92/10), Programa aktivnosti u provedbi posebnih mjera zaštite od požara od interesa za Republiku Hrvatsku u 2021.godini („Narodne Novine“ broj 4/21) i članka 32. Statuta Općine Gračac („Službeni glasnik Zadarske županije“ 11/13 i „Službeni glasnik Općine Gračac“ 1/18 i 1/20), Općinsko vijeće Općine Gračac na 27. sjednici održanoj dana 25. veljače 2021. godine donijelo je

**PLAN OPERATIVNE PROVEDBE**

**PROGRAMA AKTIVNOSTI U PROVEDBI POSEBNIH MJERA ZAŠTITE OD POŽARA OD INTERESA ZA OPĆINU GRAČAC U 2021. GODINI**

1. Ovim Planom se utvrđuju osnovne pretpostavke, planiranje i provedba preventivne i operativne aktivnosti, ustrojavanje i organizacija, uporaba vatrogasnih snaga i opreme, financiranje, zapovijedanje i nadzor u provedbi posebnih mjera na otklanjanju opasnosti od nastanka i širenja požara na području Općine Gračac u 2021. godini.
2. Plan operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku u 2021. godini na području Općine Gračac (u daljnjem tekstu: Plan) temelji se na Programu aktivnosti u provedbi posebnih mjera zaštite od požara od interesa za Republiku Hrvatsku u 2021. godini, u dijelu koji se odnosi na zadaće jedinica lokalne samouprave. Plan se temelji i na odredbama članka 5. i 6. Plana intervencija kod velikih požara otvorenog prostora na teritoriju Republike Hrvatske („NN“ broj 25/01), odredbama članka 12. Zakona o poljoprivrednom zemljištu („NN“ broj 20/18, 115/18, 98/19) te odredbama Pravilnika o zaštiti šuma od požara („NN“ broj 33/14).
3. Općina Gračac je, za svoje područje, izradila i donijela Procjenu ugroženosti od požara i tehnoloških eksplozija (Službeni glasnik Općine Gračac 2/17) te Plan zaštite od požara i tehnoloških eksplozija (Službeni glasnik Općine Gračac 2/17, uz prethodno pribavljeno pozitivno mišljenje Policijske uprave zadarske. Odmah po donošenju, dokumenti su na daljnje postupanje dostavljeni Vatrogasnoj zajednici Općine Gračac.

 Općina Gračac je izradila i donijela Procjenu rizika od velikih nesreća (Službeni glasnik Općine Gračac 5/19), Plan djelovanja u području prirodnih nepogoda za područje općine Gračac za 2021. godinu (Službeni glasnik Općine Gračac 7/20)

Općine Gračac je donijela Odluku o osnivanju Postrojbe civilne zaštite za područje Općine Gračac (Službeni glasnik Općine Gračac 7/20) čime je ažuriran sastav članova Stožera civilne zaštite Općine Gračac.

Općinski načelnik Općine Gračac donio je Plan djelovanja Civilne zaštite Općine Gračac

1. Općina Gračac, odnosno Općinsko vijeće Općine Gračac, donijelo je Odluku o agrotehničkim mjerama i mjerama za uređenje i održavanje poljoprivrednih rudina te mjerama zaštite od požara („Službeni glasnik Općine Gračac“ 3/19) čime su propisane i mjere u dijelu koji se odnosi na zaštitu od požara.
2. Općina Gračac je dužan organizirati sjednicu Stožera civilne zaštite tematski vezano za pripremu protupožarne sezone 2021. godine te na sjednici Stožera:
* Razmotriti stanje zaštite od požara i usvojiti Plan rada Stožera civilne zaštite za požarnu sezonu 2021. godine,
* Razmotriti i usvojiti Financijski plan osiguranih financijskih sredstava za provođenje zadaća tijekom požarne sezone 2021.,
* Razmotriti i predložiti usvajanje Plana operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku za područje Općine Gračac za 2021. godinu,
* Predložiti i usvojiti Plan aktivnog uključivanja svih subjekata zaštite od požara na području nadležnosti,
* Razmotriti i usvojiti prijedlog pogodnih lokaliteta radi uspostave odgovarajućih zapovjednih mjesta kod zapovijedanja i koordinacije u gašenju požara sukladno odredbama Plana intervencija kod velikih požara otvorenog prostora na teritoriju RH,
* Razmotriti i razraditi način uključivanja Stožera civilne zaštite u slučaju kad je zbog razmjera opasnosti od požara na otvorenom prostoru potrebno proglasiti veliku nesreću ili katastrofu,
* Pripremiti turističku sezonu 2021. godine (mjere civilne zaštite i aktivnosti koje se odnose na sigurnost turista),

 Izvršitelj zadatka: - Općinski načelnik Općine Gračac

 - Stožer civilne zaštite Općine Gračac

 Sudjelovatelji: - Vatrogasna zajednica Općine Gračac, PUCZ Split - Služba

 civilne zaštite Zadar

 Rok provedbe: odmah

1. Općina Gračac donijet će te provoditi propisane mjere zaštite od požara na ugroženim prostorima i građevinama u svom vlasništvu i vlasništvu fizičkih osoba za razdoblje visokog i vrlo visokog indeksa opasnosti od nastanka požara. Osobitu pozornost potrebno je usmjeriti na održavanje pristupnih putova za interventna vozila prema kritičnoj infrastrukturi.

Odluku o ustrojavanju Motriteljsko-dojavne službe dostaviti PUCZ Split – Služba Civilne zaštite Zadar i županijskom vatrogasnom zapovjedniku.

 Izvršitelj zadatka: - Općinski načelnik Općine Gračac

 - Jedinstveni upravni odjel Općine Gračac

 - Vatrogasna zajednica Općine Gračac

 Rok provedbe: odmah

1. Vatrogasna zajednica Općine Gračac, (DVD Gračac, DVD Srb), vatrogasni zapovjednici dužni su donijeti Plan angažiranja vatrogasnih snaga za područje Općine Gračac. Plan angažiranja vatrogasnih snaga za područje Općine Gračac mora sadržavati:
* Popis svih vatrogasaca, dobrovoljnih i profesionalnih, koji zadovoljavaju uvjete iz članka 41. Zakona o vatrogastvu („NN“ broj 125/2019)
* Popis svih vatrogasnih vozila, uređaja, opreme i sredstava za gašenje požara
* Brzinu, način i raspored javljanja (pozivanja, odaziva) u slučaju požara
* Način i sredstva komuniciranja
* Prosudbu pružanja pomoći – ispomoći van nadležnosti Općine Gračac.

Plan angažiranja Vatrogasne zajednice Općine Gračac dostaviti županijskom vatrogasnom zapovjedniku i PUCZ Split – Služba Civilne zaštite Zadar.

 Izvršitelj zadatka: - Vatrogasna zajednica Općine Gračac

 - Vatrogasni zapovjednik

 Sudjelovatelj: - Općinski načelnik Općine Gračac

 Rok provedbe: 30. lipnja 2021.

1. Općina Gračac će sustavno pratiti stanje zatvorenog odlagališta otpada na svom području i poduzimati mjere za sanaciju nekontroliranih „divljih“ odlagališta. Posebnu pozornost usmjerit će na provedbu mjera uređenja lokacija i zdravstvene zaštite odlagališta određenih posebnim propisima, odnosno poduzimati odgovarajuće mjere u smislu uređenja, osiguravanja, čuvanja i zabrane korištenja odlagališta. Građani će biti informirani o stanju i uočenim nepravilnostima putem Hrvatskog radija Zadar.

 Izvršitelj zadatka: - Općinski načelnik Općine Gračac

 Sudjelovatelji: - Gračac Čistoća d.o.o.

 - Hrvatski radio Zadar

 Rok provedbe: stalna zadaća

1. Motriteljsko-dojavna služba će na licu mjesta poduzimati mjere za otklanjanje potencijalnih izvora opasnosti, pravovremeno otkrivanje, javljanje i gašenje požara u samom začetku.

 Izvršitelj zadatka: - Općinski načelnik Općine Gračac

 - Jedinstveni upravni odjel Općine Gračac

 Sudjelovatelj: -Vatrogasna zajednica Općine Gračac

 Rok provedbe: 30. lipnja 2021.

1. Općina Gračac će izraditi Plan korištenja teške građevinske mehanizacije za žurnu izrade protupožarnih prosjeka i probijanja protupožarnih putova radi zaustavljanja širenja šumskog požara, te isti dostaviti PUCZ Split – Služba Civilne zaštite Zadar i županijskom vatrogasnom zapovjedniku.

 Izvršitelj zadatka: - Općinski načelnik Općine Gračac

 - Jedinstveni upravni odjel Općine Gračac

 Sudjelovatelj: Vatrogasna zajednica Općine Gračac

 Rok provedbe: 30. lipnja 2021.

1. Općina Gračac će prije početka ljetne protupožarne sezone izvršiti pripreme i sanacije, odnosno otklanjanje nedostataka na vatrogasnim vozilima, opremi i tehnici, prvenstveno na temelju raščlambe zapisnički utvrđenih oštećenja i/ili kvarova tijekom prethodne požarne sezone.

 Zadužuje se Vatrogasna zajednica Općine Gračac da utvrdi stanje vozila, opreme i tehnike te izradi prijedlog popravka/sanacije vatrogasne opreme s detaljnim obrazloženjem te isti dostaviti PUCZ Split – Služba Civilne zaštite Zadar i županijskom vatrogasnom zapovjedniku.

 Izvršitelj zadatka: - Općinski načelnik Općine Gračac

 - Jedinstveni upravni odjel Općine Gračac

 - Vatrogasna zajednica Općine Gračac

 Rok provedbe: 30. lipnja 2021.

1. Općina Gračac će, u suradnji s Vatrogasnom zajednicom Zadarske županije i Vatrogasnom zajednicom Općine Gračac, radi dodatnog popunjavanja vatrogasne postrojbe za vrijeme pojačane opasnosti od požara, planirati i provesti sezonsko dodatno zapošljavanje vatrogasaca u vatrogasnoj postrojbi (sezonski vatrogasci) te njihovo opremanje i osposobljavanje.

 Županijski vatrogasni zapovjednik će Plan rasporeda zapošljavanja sezonskih vatrogasaca, s njihovim osnovnim podacima i bruto iznosima naknada te programom dodatnog osposobljavanja, dostaviti Hrvatskoj vatrogasnoj zajednici - glavnom vatrogasnom zapovjedniku RH na odobrenje sufinanciranja iznosa naknada za troškove zapošljavanja sezonskih vatrogasaca.

 Vatrogasni zapovjednik Zadarske županije se obvezuje dostaviti Općini Gračac popis sezonskih vatrogasaca za koje je odobreno zapošljavanje tijekom požarne sezone.

 Izvršitelj zadatka: - Općinski načelnik Općine Gračac

 Sudjelovatelj: - Županijska vatrogasna zajednica

 - PUCZ Split – Služba Civilne zaštite Zadar

 Rok provedbe: 30. lipnja 2021.

1. Na temelju Zakona o zaštiti od požara („NN“ broj 92/10), Općina Gračac ovlašćuje Vatrogasnu zajednicu Općine Gračac da u ime Općine Gračac koordinira aktivnostima oko provedbe odredbi Procjene ugroženosti od požara i tehnoloških eksplozija, Plana zaštite od požara Općine Gračac te ovog Plana u svim posebnim fazama.

 Izvršitelj zadatka: -Vatrogasna zajednica Općine Gračac

 Sudjelovatelj: - Općina Gračac

 - Jedinstveni upravni odjel Općine Gračac

 - Stožer civilne zaštite Općine Gračac

1. Za koordinaciju u akcijama zaštite i spašavanja ljudi i materijalnih dobara na području Općine Gračac, u slučaju nastupa prirodne nepogode, ustrojen je Stožer civilne zaštite Općine Gračac u koji je, kao član, uključen i vatrogasni zapovjednik Vatrogasne zajednice Općine Gračac. Isti se aktivira u situaciji kada prirodna nepogoda poprimi veličinu kad je potrebno uključivanje šire društvene zajednice (svih subjekata sa područja Općine Gračac koji su od interesa za zaštitu i spašavanje). Temeljem Zakona o ublažavanju i uklanjanju posljedica prirodnih nepogoda („NN“ broj 16/19), Općina Gračac je izradila Plan djelovanja u području prirodnih nepogoda Općinskog povjerenstva za procjenu šteta od prirodnih nepogoda Općine Gračac te Plan djelovanja Općine Gračac u području prirodnih nepogoda za 2021. godinu.
2. U svrhu preventivnih mjera, potrebno je da Općina Gračac, vlasnike/korisnike zemljišta (zemljište u vlasništvu Općine Gračac te privatno zemljište) uz dionicu cesta na svom području, potiče, kontrolira i upozorava na obvezu održavanja zemljišta, a sve u cilju sprečavanja nastajanja požara.

 Izvršitelj zadatka: Jedinstveni upravni odjel Općine Gračac

 Rok provedbe: 15. srpnja 2021.

1. U svrhu pripreme za požarnu sezonu 2021. godine Općina Gračac će izraditi APEL GRAĐANIMA s navedenim upozorenjima i mjerama o ponašanju stanovništva vezano za protupožarnu sezonu koja traje od 01.06.2021. do 30.09.2021. Navedeni APEL će, u obliku plakata, biti postavljen na vidljiva mjesta na području Općine Gračac te objavljen na službenim stranicama Općine Gračac.

 Izvršitelj zadatka: - Općinski načelnik Općine Gračac

 - Jedinstveni upravni odjel Općine Gračac

Sudjelovatelj: Vatrogasna zajednica Općine Gračac

Rok provedbe: 01. lipnja – 30. rujna 2021.

1. Izvršitelji zadaća iz ovog Plana dužni su dostaviti Vatrogasnoj zajednici Zadarske županije – županijskom vatrogasnom zapovjedniku i PUCZ Split – Službi civilne zaštite Zadar:
* Izvješće o provedbi svojih pripremnih i drugih aktivnosti najkasnije do 31. srpnja 2021. godine,
* Izvješće o svim obavljenim aktivnostima s financijskim izvješćem o utrošenim vlastitim sredstvima i sredstvima korištenima iz državnog proračuna Republike Hrvatske, kao i planiranim financijskim sredstvima za 2021. godinu, do 31. prosinca 2021. godine.

Aktivnosti Općine Gračac u provedbi posebnih mjera zaštite od požara odvijati će se u okviru redovnog poslovanja Općine i financirati iz redovne djelatnosti, općinskog Proračuna.

Općina Gračac snosi svoje cjelokupne financijske troškove priprema (obuke, edukacije, vježbi, održavanja tehničkih sredstava i nabave sredstava za gašenje), izrade projekata, studije, planova i procjena kao i angažiranja svojih snaga i resursa u provedbi posebnih mjera zaštite od požara od interesa za Općinu Gračac.

Općina Gračac može uključiti druga tijela i druge sudionike za koje zaključi da će doprinijeti uspješnoj provedbi, ali bez financijskog terećenja.

U slučaju izvanredne opasnosti od širenja velikog požara, nabava roba, usluga i javnih radova radi žurnih dodatnih potreba provodit će se sukladno članku 131. stavku 1. točki 3. Zakona o javnoj nabavi („Narodne Novine“, broj 120/16).

Općina Gračac u provedbi aktivnosti iz Programa aktivnosti dužna je izvršiti raščlambu provedbe Programa aktivnosti, uključujući raščlambu vlastitih financijskih izdataka.

18. Općina Gračac je iz ovog Programa aktivnosti, a na temelju raščlambe požarne sezone dužna, ako se ukaže potreba za time, u svojim financijskim planovima osigurati dostatna financijska sredstva za provedbu zadaća u protupožarnoj sezoni za 2021.godinu

19. Ovaj Plan dostavit će se svim izvršiteljima zadataka i sudjelovateljima.

20. Ovaj Plan objavit će se u „Službenom glasniku Općine Gračac“.

 **Predsjednik:**

 **Tadija Šišić, dipl. iur.**

**OPĆINSKO VIJEĆE**

**KLASA: 501-01/21-01/1**

**URBROJ:2198/31-02-21-9**

**Gračac,25. veljače 2021.**

Na temelju članka 4. stavka 1. Zakona o zaštiti pučanstva od zaraznih bolesti („Narodne novine“ broj 79/07, 113/08, 43/09, 22/14 - RUSRH, 130/17, 114/18, 47/20, 134/20) i na temelju članka 32. Statuta Općine Gračac (Službeni glasnik Zadarske županije“ broj 11/13, „Službeni glasnik Općine Gračac“ 1/18, 1/20), Općinsko vijeće Općine Gračac na svojoj 27. sjednici održanoj 25. veljače 2021. donosi

**ODLUKU**

**o preventivnoj i obveznoj preventivnoj**

**dezinfekciji, dezinsekciji i deratizaciji**

**na području Općine Gračac za period od 2021.- 2025. godine**

**I. OPĆE ODREDBE**

**Članak 1.**

Ovom se odlukom uređuje provođenje preventivne i obvezne preventivne dezinfekcije, dezinsekcije i deratizacije (u daljnjem tekstu: DDD) na području Općine Gračac kao mjere s ciljem zaštite pučanstva od zaraznih bolesti za period od 2021.-2025. godine.

**Članak 2.**

DDD mjere se primjenjuju na cjelokupnom području Općine Gračac.

DDD mjere se provode radi suzbijanja patogenih mikroorganizama, štetnih člankonožaca (Arthropoda) i štetnih glodavaca čije je planirano, organizirano, pravovremeno i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Općinu Gračac.

DDD se provodi sukladno Programu mjera preventivne i obvezne preventivne dezinfekcije, dezinsekcije i deratizacije na području Općine Gračac (u daljnjem tekstu **Program mjera**) i Provedbenom planu preventivne i obvezne preventivne dezinfekcije, dezinsekcije i deratizacije na području Općine Gračac (u daljnjem tekstu: **Provedbeni plan**) kojeg predlaže nadležni županijski Zavod za javno zdravstvo Zadar.

**Članak 3.**

 Programom mjera i Provedbenim planom utvrđuju se mjere, mjere sigurnosti subjekti provedbe, površine, prostori i objekti na kojima se vrši DDD, način financiranja provedbe, novčane kazne, rokovi i način provedbe DDD mjera.

 Programom mjera i Provedbenim planom osigurava se sveobuhvatnost i ciljanost DDD mjera.

**II. VRSTE MJERA ZA SUZBIJANJE PATOGENIH MIKROORGANIZAMA DEZINFEKCIJOM, DEZINSEKCIJOM, DERATIZACIJOM (DDD)**, **POVRŠINE, PROSTORI I OBJEKTI U KOJIMA SE PROVODE MJERE SUZBIJANJA ŠTETNIKA**

**Članak 4.**

Prijedlog programa mjera i provedbenog plana izrađuje nadležni zavod za javno zdravstvo (u daljnjem tekstu: Zavod).

Prijedlog programa mjera i provedbenog plana za tekuću kalendarsku godinu Zavod je dužan dostaviti Jedinstvenom upravnom odjelu Općine Gračac (u daljnjem tekstu: Odjel), najkasnije do 31. siječnja.

Na prijedlog Zavoda, Općinski načelnik Općine Gračac (u daljnjem tekstu: načelnik) donosi Odluku o usvajanju i provođenju Programa mjera i Provedbenog plana DDD za područje Općine Gračac najkasnije do 31. siječnja za tekuću godinu.

**Članak 5.**

Provedbu DDD dužni su osigurati, sukladno Programu mjera i Provedbenom planu, Općina Gračac i korisnici objekata pod sanitarnim nadzorom i to:

**A. OPĆE DDD MJERE** koje se provode sukladno članku 10. stavak 1. Zakona o zaštiti pučanstva od zaraznih bolesti, odnosno preventivnu i obveznu preventivnu deratizaciju u građevinama, postrojenjima, prostorima, prostorijama, na uređajima i opremi osoba koje obavljaju gospodarske djelatnosti i u djelatnostima na području zdravstva, odgoja i obrazovanja, socijalne skrbi, ugostiteljstva, turizma, obrta i usluga, športa i rekreacije, objektima ja javnu vodoopskrbu i uklanjanje otpadnih voda te deponijama za odlaganje komunalnog otpada, zatvorenim i divljim deponijama, stambenim objektima i dvorištima, na javnoprometnim i na javnim zelenim površinama (trgovima, parkovima) te u objektima u vlasništvu Općine Gračac.

**B. POSEBNE DDD MJERE** koje se provode sukladno članku 5., 23. i 24. Zakona o zaštiti pučanstva od zaraznih bolesti te Programu mjera i Provedbenom planu za kojeg Odluku o provedbi za područje Općine Gračac donosi općinski načelnik na prijedlog Zavoda za javno zdravstvo Zadar.

**C: SIGURNOSNE DDD MJERE** **– PROTUEPIDEMIJSKE MJERE** koje se provode sukladno članku 47. Zakona o zaštiti pučanstva od zaraznih bolesti, a na osnovi naredbe ministra nadležnog za zdravstvo kojem prijedlog daje Hrvatski zavod za javno zdravstvo radi zaštite pučanstva od unošenja, sprječavanja i suzbijanja zaraznih bolesti temeljem epidemioloških indikacija.

Sigurnosne DDD mjere na području Općine Gračac se provode se na javnim površinama i drugim javnim prostorima i objektima iz članka 10. stavka 1. Zakona o zaštiti pučanstva od zaraznih bolesti (deponijama komunalnog otpada drugim objektima od komunalne važnosti), a obvezna protuepidemijska dezinfekcija i dezinsekcija obuhvaća osobe, prostore, prijevozna sredstva, teren i okoliš sukladno članku 49. stavku 2. i članku 50. stavku 3. Zakona o zaštiti pučanstva od zaraznih bolesti.

**D. OSTALE MJERE** koje se provode sukladnoZakonu o zaštiti pučanstva od zaraznih bolesti, u slučaju epidemije ili elementarnih nesreća, prijenosa, pogreba i iskopavanja umrlih osoba te bolničkih infekcija, a sukladno uputama Hrvatskog zavoda za javno zdravstvo i Zavoda za javno zdravstvo Zadar.

Korisnici objekata i površina dužni su poduzimati mjere propisane Programom mjera i Provedbenim planom.

Korisnici stambenih i drugih objekta i javnih površina dužni su dopustiti provedbu DDD.

**III. SUBJEKTI PROVEDBE- IZVRŠITELJI**

**Članak 6.**

Subjekti provedbe su:

1. Ovlašteni izvoditelji DDD mjera.

Izbor ovlaštenog izvoditelja DDD mjera vrši se sukladno važećim zakonskim propisima o javnoj nabavi. DDD mjere provode pravne osobe koje obavljaju zdravstvenu djelatnost i druge pravne osobe koje su registrirane za obavljanje te djelatnosti i koje zadovoljavaju propisane uvjete s rješenjem ministra nadležnog za zdravstvo o ispunjavanju uvjeta za obavljanje obvezatne DDD (u daljnjem tekstu: izvršitelj DDD mjera).

1. Provoditelji stručnog nadzora
2. Provoditelji inspekcijskog nadzora

**Članak 7.**

DDD provode pravne osobe koje obavljaju zdravstvenu djelatnost i druge pravne osobe koje su registrirane za obavljanje te djelatnosti i koje zadovoljavaju uvjete propisane Pravilnikom o uvjetima kojima moraju udovoljavati pravne i fizičke osobe koje obavljaju djelatnost obvezatne dezinfekcije, dezinsekcije i deratizacije kao mjere za sprječavanje i suzbijanje zaraznih bolesti pučanstva („Narodne novine“ br. 35/07, 79/07, 76/12) (u daljnjem tekstu: izvršitelji).

**Članak 8.**

Izvršitelji su dužni pridržavati se Programa mjera i Provedbenog plana.

Izvršitelji su dužni obavijestiti Odjel, Zavod, građane, fizičke i pravne osobe o provedbi DDD, na način i u rokovima propisanim Programom mjera i Provedbenim planom.

**Članak 9.**

Izvršitelji DDD mjera obvezani su voditi pisane evidencije o provedbi DDD mjera sukladno Pravilniku o načinu provedbe obvezatne dezinfekcije, dezinsekcije i deratizacije („Narodne novine“ br. 35/07, 79/07, 76/12).

**Članak 10.**

Izvršitelji su dužni prikupljati podatke o svakom obavljenom terenskom poslu i voditi evidenciju koja mora sadržavati podatke propisane Programom mjera i Provedbenim planom. Izvršitelji su dužni prikupljene podatke dostavljati za bazu podataka Općine Gračac.

**Članak 11.**

Izvršitelji su dužni po svakom obavljenom poslu ispuniti standardiziranu, jedinstvenu potvrdu o provedenoj DDD, na licu mjesta.

Potvrda se izdaje u dva primjerka, od kojih jedan zadržava korisnik objekta, a drugi izvršitelj.

**IV. OSIGURAVANJE PROVOĐENJA MJERA ASANACIJE**

**Članak 12.**

Općina Gračac obvezna je osigurati provođenje mjera za zaštitu pučanstva od zaraznih bolesti te sredstva za njihovo provođenje kao i stručni nadzor nad provođenjem tih mjera.

Općina Gračac je dužna u najkraćem roku osigurati otklanjanje nedostataka u okolišu utvrđenim od strane nadležnog zavoda za javno zdravstvo koje dostavlja Općini Gračac naredbu za provođenje mjera asanacije-sanitacije površina, prostora i objekata.

**V. NADZOR**

**Članak 13.**

Inspekcijski nadzor nad provođenjem DDD obavlja nadležna sanitarna inspekcija.

**Članak 14.**

Stručni nadzor nad provedbom DDD provodi nadležni Zavod za javno zdravstvo Zadar.

Izvršitelji nadzora su dužni prikupljati podatke, voditi evidencije i dostavljati izvješće zavodu sukladno propisima o zaštiti pučanstva od zaraznih bolesti.

Zavod izrađuje stručno izvješće s podacima o stupnju infestacije, utrošku pesticida i stupnju pridržavanja propisanog programa rada određenog Programom mjera i Provedbenim planom te ga dostavlja Odjelu s elementima poboljšanja sanitacije prostora u budućnosti.

Godišnje izvješće o provođenju Programa mjera i Provedbenog plana i obavljenom stručnom nadzoru za prethodnu kalendarsku godinu Zavod je dužan dostaviti Odjelu najkasnije do 31. siječnja tekuće godine.

**VI. NAČIN FINANCIRANJA PROVEDBE DDD**

**Članak 15.**

 Sredstva za provođenje preventivnih i obveznih preventivnih DDD kao posebnih mjera osigurat će se za svaku tekuću godinu u Proračunu Općine Gračac i to:

- provedbu preventivne i obvezne preventivne dezinfekcije na javnim površinama Općine Gračac te u objektima u vlasništvu Općine Gračac,

- dezinsekcije i larvicidne dezinsekcije odnosno otklanjanje svih uvjeta te provedba građevinsko - tehničkih zahvata za suzbijanje rasta i razmnožavanja patogenih mikroorganizama te otklanjanje izvora hrane i zaklona koji pogoduju razmnožavanju štetnih člankonožaca – Arthropoda, suzbijanje komaraca kao prijenosnika zaraznih bolesti na području Općine Gračac,

- deratizacije u stambenim objektima i dvorištima, na javnoprometnim i na javnim zelenim površinama (trgovima, parkovima) te objektima u vlasništvu Općine Gračac odnosno otklanjanje svih uvjeta i provedba građevinsko - tehničkih zahvata za suzbijanje ulaženja, zadržavanja i razmnožavanja štetnih glodavaca te uklanjanje hrane i zaklona koji pogoduju razmnožavanju štetnih glodavaca.

 Sredstva za stručni nadzor nad provedbom preventivnih i obveznih preventivnih DDD kao posebnih mjera iz članka 5. ove Odluke osigurat će se u Proračunu Općine Gračac za svaku tekuću godinu.

 Sredstva za stručni nadzor nad provedbom preventivnih i obveznih preventivnih DDD kao posebnih mjera iz članka 5. ove Odluke osigurat će samostalno za objekte u kojima obavljaju svoju djelatnost trgovačka društva, ustanove i druge pravne te fizičke osobe koje obavljaju djelatnost osobnim radom te vlasnici, posjednici ili nositelji upravljanja objektima.

**VII. NOVČANE KAZNE**

**Članak 16.**

 Novčanom kaznom u iznosu od 1.000,00 kuna do 10.000,00 kuna sukladno stavku 4. članku 33. Prekršajnog zakona (NN 107/07, 39/19, 157/19, 110/15, 70/17, 118/18) kaznit će se za prekršaj pravna osoba -izvršitelj deratizacije:

-ako se ne pridržava Programa mjera i Provedbenog plana sukladno članku 8. stavak 1. ove Odluke,

-prije provođenja mjera ne dostavi obavijesti sukladno članku 8. stavak 2. ove Odluke

-ne prikuplja podatke, vodi evidencije i dostavlja izvješće Zavodu za javno zdravstvo Zadar sukladno članku 9., 10. i 11. ove Odluke.

 Novčanom kaznom u iznosu od 500,00 kuna do 2.000,00 kuna sukladno stavku 6. članku 33. Prekršajnog zakona (NN 107/07, 39/19, 157/19, 110/15, 70/17, 118/18) kaznit će se i odgovorna osoba u pravnoj osobi koja učini prekršaj iz stavka 1. ovoga članka.

**VIII. PRIJELAZNE I ZAVRŠNE ODREDBE**

**Članak 17.**

Ova odluka stupa na snagu osmim danom od objave u „Službenom glasniku Općine Gračac“.

 **PREDSJEDNIK:**

 **Tadija Šišić, dipl. iur.**

**OPĆINSKO VIJEĆE**

**KLASA: 007-01/21-01/1**

**URBROJ: 2198/31-02-21-1**

**Gračac, 25. veljače 2021. godine**

Temeljem čl. 9. Zakona o savjetima mladih („Narodne novine“ 41/14), čl. 6. Odluke o osnivanju Savjeta mladih Općine Gračac („Službeni glasnik Općine Gračac“ 5/14) i članka 32. Statuta Općine Gračac („Službeni glasnik Zadarske županije“, broj 11/13, „Službeni glasnik Općine Gračac“ 1/18, 1/20), Općinsko vijeće Općine Gračac na svojoj 27. sjednici održanoj 25. veljače 2021. godine donosi

**O D L U K U**

**o pokretanju postupka izbora članova**

 **Savjeta mladih Općine Gračac**

**Članak 1.**

Pokreće se postupak izbora 5 članova i zamjenika članova Savjeta mladih Općine Gračac.

**Članak 2.**

 Postupak iz čl. 1. ove Odluke, u ime Općinskog vijeća Općine Gračac, pokrenut će Komisija za izbor imenovanja Općinskog vijeća Općine Gračac objavom Javnog poziva za isticanje kandidatura putem web- stranice Općine Gračac [www.gracac.hr](http://www.gracac.hr).

**Članak 3.**

 Općinsko vijeće će na prvoj sjednici nakon provedbe postupka od strane Komisije za izbor i imenovanja raspravljati o izvješću o provjeri formalnih uvjeta i s popisa važećih kandidatura za članove i zamjenike članova Savjeta tajnim glasovanjem izabrati članove i zamjenike članova Savjeta mladih Općine Gračac.

**Članak 4.**

 Ova Odluka stupa na snagu danom donošenja, a objavit će se u „Službenom glasniku Općine Gračac“.

 **PREDSJEDNIK:**

 **Tadija Šišić, dipl. iur.**

**OPĆINSKO VIJEĆE**

**KLASA: 402-01/21-01/2**

**URBROJ: 2198/31-02-21-1**

**Gračac, 25. veljače 2021. g.**

 Na temelju članka 31. stavak 1. i 2. te članka 31.a Zakona o lokalnoj i područnoj (regionalnoj) samoupravi (Narodne novine br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 123/17, 98/19 i 144/20) te članka 32. i 33. Statuta Općine Gračac („Službeni glasnik Zadarske županije“ br. 11/13, „Službeni glasnik Općine Gračac“ br. 1/18, 1/20), Općinsko vijeće Općine Gračac na svojoj 27. sjednici održanoj 25. veljače 2021. godine donosi

# ODLUKU O NAKNADAMA

# VIJEĆNICIMA OPĆINSKOG VIJEĆA

**Članak 1.**

 Ovom Odlukom određuju se naknade za rad u Općinskom vijeću te radnim tijelima Općinskog vijeća vijećnicima Općinskog vijeća Općine Gračac, predsjedniku Općinskog vijeća i potpredsjednicima Općinskog vijeća.

**Članak 2.**

 Vijećnici Općinskog vijeća ima pravo na mjesečnu naknadu u neto iznosu od 500,00 kuna te ukupna godišnja neto naknada po vijećniku ne smije iznositi više od 6.000,00 kuna.

**Članak 3.**

 Predsjednik Općinskog vijeća ima pravo na mjesečnu naknadu u neto iznosu od 750,00 kuna te ukupna godišnja neto naknada predsjedniku ne smije iznositi više od 9.000,00 kuna.

**Članak 4.**

Potpredsjednici Općinskog vijeća imaju pravo na mjesečnu naknadu u neto iznosu od 650,00 kuna te ukupna godišnja neto naknada po potpredsjedniku ne smije iznositi više od 7.800,00 kuna.

**Članak 5.**

Ako se početak ili završetak mandata ne poklapaju s početkom ili završetkom mjeseca, za taj se mjesec isplaćuje iznos razmjeran broju dana trajanja mandata.

**Članak 6.**

Predsjednik Općinskog vijeća, potpredsjednici Općinskog vijeća, članovi Općinskog vijeća i članovi njegovih radnih tijela, koji su upućeni od strane predsjednika Općinskog vijeća ili općinskog načelnika Općine Gračac na službeno putovanje u zemlji ili inozemstvu, a radi predstavljanja Općine Gračac ili obavljanja poslova iz djelokruga Općinskog vijeća odnosno zastupanja Općinskog vijeća, imaju pravo na dnevnicu, naknadu troškova prijevoza, kao i troškove noćenja i to u iznosu i na način utvrđen za službenike i namještenike upravnih tijela Općine Gračac.

Putni nalog za službeno putovanje u zemlji ili inozemstvu odobrava općinski načelnik.

**Članak 7.**

Stupanjem na snagu ove Odluke prestaje važiti Odluka o naknadama osobama izabranim na određene dužnosti u Općini Gračac («Službeni glasnik Zadarske županije» 10/06).

**Članak 8.**

Ova Odluka objavit će se u „Službenom glasniku Općine Gračac“, a stupa na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane.

 **PREDSJEDNIK:**

 **Tadija Šišić, dipl. iur.**

**OPĆINSKO VIJEĆE**

**KLASA: 601-01/21-01/1**

**URBROJ: 2198/31-02-21-2**

**Gračac, 25. veljače 2021. g.**

Temeljem članka 41. st. 1. Zakona o predškolskom odgoju i obrazovanju («Narodne novine» 10/97, 107/07, 94/13, 98/19) i članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20), Općinsko vijeće Općine Gračac na 27. sjednici održanoj 25. veljače 2021. g. donosi

**Odluku o davanju prethodne suglasnosti**

**na Statut Dječjeg vrtića Baltazar**

**Članak 1.**

Daje se prethodna suglasnost na prijedlog Statuta Dječjeg vrtića Baltazar, Upravnog vijeća Dječjeg vrtića Baltazar KLASA: 601-01/21-01/02, URBROJ: 2198/31-04-21-01 od 15. veljače 2021. godine.

**Članak 2.**

Ova Odluka stupa na snagu danom donošenja, a objavit će se u „Službenom glasniku Općine Gračac“.

 **PREDSJEDNIK:**

**Tadija Šišić, dipl. iur.**

**OPĆINSKO VIJEĆE**

**KLASA: 363-01/21-01/3**

**URBROJ: 2198/31-02-21-2**

**Gračac, 25. veljače 2021. godine**

Na temelju članka 10., 11. i 16. Odluke o grobljima („Službeni glasnik Općine Gračac“ 8/20) te članka 32. Statuta Općine Gračac („Službeni glasnik Zadarske županije“, broj 11/13, „Službeni glasnik Općine Gračac“ 1/18, 1/20), Općinsko vijeće Općine Gračac na svojoj 27. sjednici održanoj 25. veljače 2021. godine donosi

**ODLUKU**

**o davanju suglasnosti na cijene grobnih naknada**

**Članak 1.**

Daje se suglasnost na visinu grobnih naknada (naknade za dodjelu grobnog mjesta na korištenje, godišnje naknade za korištenje grobnog mjesta, naknade za korištenje mrtvačnice) predloženu od strane uprave trgovačkog društva GRAČAC ČISTOĆA d.o.o. Gračac koje upravlja grobljima na području Općine Gračac prijedlogom od 18. veljače 2021. godine.

**Članak 2.**

Ova Odluka stupa na snagu danom donošenja, a objavit će se u “Službenom glasniku Općine Gračac”.

**PREDSJEDNIK:**

 **Tadija Šišić, dipl. iur.**

**OPĆINSKO VIJEĆE**

**KLASA: 363-01/21-01/2**

**URBROJ: 2198/31-02-21-2**

**Gračac, 25. veljače 2021. godine**

Na temelju članka 30. stavka 2. Zakona o komunalnom gospodarstvu (”Narodne novine“ broj 68/18, 110/18 i 32/20) i članka 32. Statuta Općine Gračac („Službeni glasnik Zadarske županije“, broj 11/13, „Službeni glasnik Općine Gračac“ 1/18, 1/20), Općinsko vijeće Općine Gračac na svojoj 27. sjednici održanoj 25. veljače 2021. godine donosi

**ODLUKU**

**o davanju suglasnosti na Opće uvjete isporuke komunalne usluge ukopa pokojnika**

**Članak 1.**

Daje se suglasnost na Opće uvjete isporuke komunalne usluge ukopa pokojnika unutar groblja na području Općine Gračac, u predloženom tekstu koji je utvrdila Uprava trgovačkog društva GRAČAC ČISTOĆA d.o.o. Gračac prijedlogom od 18. veljače 2021.

**Članak 2.**

Ova Odluka stupa na snagu danom donošenja, a objavit će se u “Službenom glasniku Općine Gračac”.

**PREDSJEDNIK:**

 **Tadija Šišić, dipl. iur.**

KLASA: 363-02/21-01/1

URBROJ: 2198/31-10-21-1

Gračac, 26. veljače 2021. godine

Na temelju čl. 30. Zakona o komunalnom gospodarstvu („Narodne novine“ br. 68/18, 110/18, 32/20), Uprava društva Gračac Čistoća d.o.o. za komunalne djelatnosti, Gračac, Park sv. Jurja 1, uz prethodnu suglasnost Općinskog vijeća Općine Gračac, KLASA: 363-01/21-01/2, URBROJ: 2198/31-02-21-2 od 25. veljače 2021. godine, donosi

**OPĆE UVJETE ISPORUKE KOMUNALNE USLUGE UKOPA POKOJNIKA UNUTAR GROBLJA**

 **NA PODRUČJU OPĆINE GRAČAC**

1. **UVJETI PRUŽANJA KOMUNALNE USLUGE**

**Članak 1.**

Ovim se Općim uvjetima isporuke komunalne usluge ukopa pokojnika unutar groblja određuju međusobni odnosi između isporučitelja komunalne usluge ukopa pokojnika Gračac Čistoće d.o.o. i korisnika te usluge sa područja općine Gračac za groblja: **GRAČAC (KATOLIČKO), GRAČAC (PRAVOSLAVNO), SRB, DONJA SUVAJA** gdje isporučitelj obavlja navedenu komunalnu djelatnost temeljem Odluke Općinskog vijeća općine Gračac o povjeravanju obavljanja komunalnih djelatnosti.

**Članak 2.**

Isporučitelj komunalne usluge ukopa pokojnika unutar navedenih groblja je Gračac Čistoća d.o.o., Park Sv. Jurja 1, Gračac. Korisnici komunalne usluge ukopa pokojnika unutar groblja su fizičke osobe koje trebaju uslugu ukopa. Usluga ukopa obuhvaća poslove od preuzimanja umrle osobe do ukopa pokojnika specificirane cjenikom Isporučitelja.

1. **MEĐUSOBNA PRAVA I OBVEZE ISPORUČITELJA I KORISNIKA KOMUNALNE USLUGE**

**Članak 3.**

Isporučitelj komunalne usluge ukop vrši sukladno zakonu kojim se uređuje komunalno gospodarstvo, zakonu i podzakonskim aktima kojima se uređuju groblja, općima aktima osnivača te ovim Općim uvjetima.

**Članak 4.**

Korisnik usluge dužan je usluge Isporučitelja komunalne usluge koristiti na način i pod uvjetima utvrđenim ovim Općim uvjetima. Prijava potrebe za ukop može se podnijeti radnim danima od ponedjeljka do petka od 07:00 do 15:00 sati, osobnim dolaskom Korisnika usluge u sjedište Isporučitelja. Prijava za ukop može se obaviti i telefonskim putem ili putem elektronske pošte u uredovno vrijeme Isporučitelja od ponedjeljka do petka od 07:00 do 15:00 sati, kao i izvan radnog vremena na dežurni telefonski broj objavljen javno na mrežnim stranicama Isporučitelja usluge od 15:00 do 20:00 sati, a subotom, nedjeljom, blagdanima i praznicima od 12:00 do 20:00 sati. Uviđaj grobnog mjesta u pravilu se dogovara dan prije pogreba, a na istom mora biti prisutan i Korisnik usluge. Iznimno grobno mjesto može se utvrditi i na dan pogreba najkasnije do 10:00 sati. Isporučitelj komunalne usluge dužan je pažljivo postupati s imovinom Korisnika. Prije početka radova (dizanje pokrovne ploče) dužan je pregledati grobno mjesto i susjedne grobove i u slučaju oštećenja upozoriti Korisnike kako bi se spriječili naknadni prigovori.

**Članak 5.**

Ukop pokojnika se može obavljati najranije 24 sata nakon nastupanja smrti u dogovoru s Isporučiteljem. Ukop se obavlja svakog radnog dana od ponedjeljka do petka u vremenu koji određuje Isporučitelj komunalne usluge u dogovoru sa naručiteljem usluge. Iznimno, ako zato postoji potreba, Isporučitelj može organizirati obavljanje usluge ukopa u subotu, nedjelju i blagdanima, po propisanom cjeniku.

**Članak 6.**

Ukop pokojnika vrši se u grobnice s policama, grobnice bez polica, zajedničke grobnice i zemljane grobnice. Prilikom ukopa u grobnice s policama, nakon polaganja lijesa polica se pregrađuje. Materijali koji se koriste za pregrađivanje polica su stirodur XPS, debljine 5cm, siporeks i nisko ekspandirajuća pur pjena za brtvljenje. Ukop u grobnice bez polica se obavlja na način da se lijes položi u grobnicu bez dodatnih radova.

**Članak 7.**

Korisniku usluge omogućeno je Isporučitelju komunalne usluge podnijeti pisani prigovor sukladno Zakonu o zaštiti potrošača. Isporučitelj komunalne usluge dužan je razmotriti pisani prigovor Korisnika o eventualno nastalim štetama, obračunatim, a neizvršenim radovima i slično. Ukoliko se utvrdi da je krivnja Isporučitelja komunalne usluge, isti će ispraviti grešku, a štetu na imovini nadoknaditi izravno ili putem osiguranja.

1. **NAČIN OBRAČUNA I PLAĆANJA ISPORUČENE KOMUNALNE NAKNADE**

**Članak 8.**

Nakon ukopa Isporučitelj komunalne usluge dužan je obračunati izvršenu uslugu i korisniku usluge ispostaviti račun, sve na temelju važećeg cjenika. Korisnik usluge dužan je u roku od 15 dana platiti izvršenu uslugu Isporučitelju komunalne usluge na osnovu ispostavljenog računa-uplatnice, na žiro račun označen na računu-uplatnici. U slučaju da Korisnik usluge ne plati izvršenu uslugu, Isporučitelj komunalne usluge ima pravo pokrenuti postupak prisilne naplate svojih potraživanja sukladno pozitivnim propisima koji uređuju to područje.

**Članak 9.**

Korisnici usluge plaćaju uslugu na temelju važećeg cjenika. Isporučitelj komunalne usluge dužan je za cjenik usluga ukopa pokojnika i za svaku njegovu izmjenu i dopunu pribaviti prethodnu suglasnost općinskog načelnika.

**Članak 10.**

Korisnik ima pravo, u roku 15 (petnaest) dana od dana primitka računa, uložiti pisani prigovor na obračun naknade za uslugu. U slučaju utvrđenja osnovanosti prigovora iz prethodnog stavka, Isporučitelj će izvršiti usklađenje obračuna u svojim poslovnim knjigama.

1. **ZAVRŠNA ODREDBA**

**Članak 11.**

Ovi Opći uvjeti stupaju na snagu 8 dana od objave u „Službenom glasniku Općine Gračac“, a objavit će se na oglasnoj ploči Isporučitelja i mrežnim stranicama Općine Gračac [www.gracac.hr](http://www.gracac.hr) odnosno Isporučitelja <http://gracac.hr/dokumenti.asp?id=13&n=6&g=2>.

U Gračacu, 26. veljače 2021. godine

Direktor

Marko Gale

|  |
| --- |
| "Službeni glasnik Općine Gračac» - Službeno glasilo Općine GračacIzdavač: Općina Gračac Uredništvo: Bojana Fumić, Sandra Kukić Gračac, Park sv. Jurja 1, 23440 Gračac, telefon 023/773-007Službeni glasnik objavljuje se i na: [**www.gracac.hr**](http://www.gracac.hr)Broj tiskanih primjeraka: 30 |